**насоки за користење на**

**Прирачникот за изучување на медиумската писменост во наставата по мајчин јазик**

Во овој дел од ДВД-то, пренесен е Прирачникот за изучување на медиумската писменост во наставата по мајчин јазик. Тој е изработен од Македонскиот институт за медиуми во соработка со Институтот за демократија и Бирото за развој на образованието како дел од проектот “Унапредување на медиумската писменост во образованието во Македонија“ и издаден во 2010 година.

Прирачникот беше изработен со цел да им помогне на наставниците при планирањето и реализирањето на часовите за медиумската писменост. Информациите што учениците треба да ги имаат со цел критички да ги анализираат, читаат и сфаќаат медиумските содржини, се организирани во пет наставни единици, придружени со примери и корисни идеи, кои во најголемиот дел се и натаму релевантни и актуелни.

**А.** Во меѓувреме, значајни измени има во материјалите кои се однесуваат на делот на законската регулатива за медиумите, поради што во овој документ ги пренесуваме новите или изменетите закони и подзаконски акти објавени во Прирачникот како Анeкси од стр. 234 до 272 и во материјалите АНЕКС 3 и АНЕКС 4 за Наставна единица 1.

Изменување и дополнување на Анекс 3:

I. Член 16 од Уставот на Република Македонија останува ист.

II. Одредби од Кривичниот законик на Република Македонија („Службен весник на Република Македонија" бр. 37/96, 80/99, 4/02, 43/03, 19/04, 81/05, 60/06, 73/06, 87/07, 7/08, 139/08, 114/09, 51/11, 135/11, 185/11, 42/12, 166/12, 55/13, 82/13, 14/14, 27/14, 28/14, 41/14, 115/14, 132/14, 160/14, 199/14 и 196/15). Во 2012 година, беше донесен Законот за граѓанска одговорност за навреда и клевета и престанаа да важат одредбите од главата 18 Кривични дела против честа и угледот на Кривичниот законик кои се однесуваа на навредата и клеветата. Исто така, во меѓувреме имаше и измени и дополнувања на други членови од Кривичниот законик. Затоа, делот од Прирачникот од страница 234 до 245 се заменува со оние одредби од Кривичниот законик кои се релевантни и во сила во моментов, и се надополнува со одредбите од Законот за граѓанска одговорност за навреда и клевета. Соодветната измена е направена во материјалот АНЕКС 3 мк НОВО за Наставната единица 1, односно при наставата треба да се користи овој наставен материјал, а не Анексот 3 од Прирачникот.

IIА. Одредби од Законот за граѓанска одговорност за навреда и клевета („Службен весник на РМ, бр. 143/12)

III. Одредби од Изборен законик на Република Македонија (стр. 246 – 249)

IV. Закон за аудио и аудиовизуелни медиумски услуги („Службен весник на Република Македонија“ бр. 184/13, 13/14, 44/14, 101/14 и 132/14). Законот за радиодифузната дејност, од кој извадок е пренесен во Прирачникот на стр. 250 – 263, престана да важи во јануари 2014 година, кога стапи во сила Законот за аудио и аудиовизуелни медиумски услуги. Во исто време, во сила влезе и Законот за медиуми во кој се обработени и други релевантни прашања. Во овој материјал се објавени и одредбите од овој закон.

IVА. Закон за медиуми („Службен весник на Република Македонија“ бр. 184/13 и 13/14)

**Б.** Во седумте години, изминати од објавувањето на Прирачникот, се случија и други промени во сферата на радиодифузијата, поради што е потребно да се обноват податоците во некои од заглавијата. Такви промени се направени и, на ДВД-то, во папката со материјали за Наставната единица 1 се поместени нови верзии, кои треба да се користат наместо заглавијата кои се објавени во Прирачникот (имињата на документите се куси поради технички причини). Станува збор за следниве заглавија:

- Наместо заглавието *1.4.2. Разлики меѓу електронските медиуми* (стр. 24-25 од Прирачникот), треба да се користи документот *Обновено 1.4.2.* во Наставната единица 1;

- Наместо заглавието *1.4.3. Разлики меѓу електронските медиуми во зависност од програмскиот формат* (стр. 25-26 од Прирачникот) треба да се користи документот *Обновено 1.4.3.* во Наставната единица 1;

- Наместо заглавието *1.5. Медиумски амбиент во Македонија* (стр. 29 од Прирачникот) треба да се користи документот *Обновено 1.5.* во Наставната единица 1;

- Наместо заглавието *1.8.3. Етичка регулација на медиумите во Македонија* (стр. 53-54 од Прирачникот) треба да се користи документот *Обновено 1.8.3.* во Наставната единица 1;

- Наместо заглавието *1.8.4. Саморегулаторни механизми – Кодекс на новинарите и Совет на честа при Здружението на новинарите на Македонија* (стр.54 од Прирачникот) треба да се користи документот *Обновено 1.8.4.* во Наставната единица 1;

- Наместо *ЗАКЛУЧОЦИ* (стр.57 од Прирачникот) треба да се користи документот *ОбновеноЗАКЛ.* Во кое се содржат измените на ЗАК*УЧОЦИТЕ од Наставна единица 1 ОСНОВИ НА МЕДИУМСКАТА ПИСМЕНОСТ)* во Наставната единица 1;

- Наместо *ЗАДАЧА 1 (за I година) Медиумска покриеност на соопштенијата на СРД* (стр.185 од Прирачникот) треба да се користи документот *ОбновеноЗАДАЧА1* во Наставната единица 1.

**В.** Како резултат на некои од овие промени, на повеќе места е потребно да се користи нова терминологија.

Така, секаде каде што се спомнува Совет за радиодифузија (на пример на стр. 53, 168, 179) треба да се употребува Агенција за аудио и аудиовизуелни медиумски услуги бидејќи со донесувањето на Законот за аудио и аудиовизуелни медиумски услуги дојде до промена на името на регулаторното тело.

Исто така, секаде каде што се реферира на Законот за радиодифузната дејност, поради промените во регулативата, треба да се реферира на Законот за аудио и аудиовизуелни медиумски услуги. Вакви примери има на стр. 40, 41, 53, 74, 187.

**Г.** Нов Анекс 4

Со стапувањето во сила на Законот за аудио и аудиовизуелни медиумски услуги беше потребно да се изработи нов Правилник за заштита на малолетните лица, усогласен со новата регулатива. Со неговото стапување во сила, престана да важи Правилникот за заштита на малолетната публика од програми што можат штетно да влијаат врз нејзиниот физички, психички и морален развој, кој се наоѓа во Анекс 4 од Прирачникот од стр. 265-272 страница. Наместо тој Правилник, при треба да се користи Правилникот за заштита на малолетните лица кој е поместен во наставниот материјал АНЕКС 4 мк НОВИ ИНФОРМАЦИИ за Наставната единица 1.